ai4bharat/Pralekha huggingface dataset:
جدید اور قابل تجدید توانائی کی وزارت
این ایچ پی سی نے گرڈ سے منسلک 2000 میگاواٹ سولر پی وی پروجیکٹ کے لئے ای ریورس نیلامی کی
نئی دہلی، 17 اپریل 2020، مرکزی وزارت بجلی کے تحت سی پی ایس یو این ایچ پی سی نے 16 اپریل 2020 کو گرڈ سے منسلک 2000 میگاواٹ سولر پی وی پروجیکٹ کے لئے کامیابی سے ای ریورس نیلامی  کی۔ یہ پلانٹ ہندوستان کے کسی بھی حصے میں لگایا جائے گا۔ نیلامی کا انعقاد این ایچ پی سی کے سی ایم ڈی جناب اے کے سنگھ نے اور ڈائریکٹر  مسٹر وائی کے چوبے کی موجودگی کیا تھا۔
مرکزی وزیر برائے بجلی اور نئی اور قابل تجدید توانائی ، شری آر کے سنگھ نے ایک ٹویٹ میں کہا ‘‘وزارت بجلی کے تحت سی پی ایس یو ، این ایچ پی سی نے 2.5 میگاواٹ شمسی توانائی کی صلاحیت کو 2.5 یونٹ / 2.56 روپے فی یونٹ کے مسابقتی نرخ پر ترتیب دینے کے لئے ٹینڈر بولی کو حتمی شکل دی۔ لاک ڈاؤن کے دوران ہم نے ورچوئل پلیٹ فارم کے ذریعہ اپنے اسٹیک ہولڈرز کے ساتھ بات چیت جاری رکھی اور نئی بولیاں  بھی لیکر آئے۔ مسٹر سنگھ نے اپنے ٹویٹ میں مزید کہا کہ یہ ٹیرف متعدد اقدامات کا نتیجہ ہے جو ہم نے گذشتہ چند مہینوں کے دوران سرمایہ کاروں کے اعتماد میں اضافہ اور کاروبار کرنے میں آسانی کو فروغ دینے کے لئے کیے ہیں۔ ہم سرمایہ کاروں کے لئے خطرہ کم کرنے کے لئے پرعزم ہیں۔
ای آر اے 7 بولی دہندگان کے مابین کی گئی جس کی مجموعی صلاحیت 3140 میگاواٹ ہے۔ 2000 میگاواٹ کی کل مختص صلاحیت کے لئے، سب سے کم ای آر اے ٹیرف 2.55 سے 2.56 روپے فی یونٹ حاصل کیا گیا تھا جبکہ ابتدائی قیمت درج شدہ ٹیرف 2.71 سے 2.78 روپے فی یونٹ تھا۔ کووڈ ۔19 کی وجہ سے بھارت میں ملک گیر لاک ڈاؤن کے باوجود، این ایچ پی سی نے کامیابی سے ای ریورس نیلامی  مکمل کی۔
۔۔۔۔۔۔۔۔۔۔۔
م ن۔ ش ت۔ن ا۔
U-1824
(Visitor Counter : 114
محنت اور روزگار کی وزارت
ای ایس آئی سی نے خصوصی سوچھتا مہم 2.0 کا کامیابی سے انعقاد کیا
367 مقامات پر صفائی مہم چلائی گئی
657 عوامی شکایات اور اپیلوں کا ازالہ کیا گیا
وزارت محنت اور روزگار، حکومت ہند کے تحت ایک قانونی ادارہ ،ایمپلائز اسٹیٹ انشورنس کارپوریشن،  نے نئی دہلی میں ہیڈ کوارٹر آفس اور اس کے تمام فیلڈ دفاتر/ ای ایس آئی سی ہسپتالوں اور طبی اداروں میں خصوصی سوچھتا مہم 2.0 کا اہتمام کیا۔ ملک بھر میں 2 اکتوبر سے 31 اکتوبر 2022 تک سوچھتامہم کے دوران زیر التواء معاملات کو نمٹانے کے لیے بہترین طریقہ کار اپنایا گیا اور 367 مقامات کی نشاندہی کرکے صفائی مہم چلائی گئی۔
صفائی مہم کے علاوہ وی آئی پیز کے مختلف حوالوں، پارلیمانی یقین دہانیوں، ریاستی حکومت کے زیرالتوا ریفرنسز کا بھی تصفیہ کیا گیا۔ مہم کے دوران مجموعی طور پر 657 عوامی شکایات اور اپیلوں کا بھی ازالہ کیا گیا۔ کباڑے کو ٹھکانے لگانے اور دفتری جگہ کا موثر انتظام بھی کیا گیا۔
ایمپلائیز اسٹیٹ انشورنس کارپوریشن خصوصی مہم 2.0 کے عوامل کو اپناتے ہوئے اور ان پر مستقل بنیادوں پر کام کرتے ہوئے اپنی خدمات کی فراہمی کے طریقہ کار کو بہتر بنانے کے لیے بہترین طریقوں کو شامل کرنے کی مسلسل کوشش کرتی ہے۔
ای ایس آئی سی کی طرف سے خصوصی مہم 2.0 کے دوران کام کرنے والے عوامل کی تعداد: -
|
|
نمبر شمار
|
|
سرگرمی
|
|
خصوصی مہم 2.0 کے دوران نمٹائے گئے مقدمات کی مجموعی تعداد
|
|
1.
|
|
ارکان پارلیمنٹ کے ریفرنسز
|
|
36
|
|
2.
|
|
پارلیمانی یقین دہانیاں
|
|
02
|
|
3.
|
|
آئی ایم سی ریفرنسز 
|
|
Nil
|
|
4.
|
|
ریاستی حکومت ریفرنسز
|
|
15
|
|
5.
|
|
پی ایم او ریفرنسز
|
|
Nil
|
|
6.
|
|
عوامی شکایات
|
|
379
|
|
7.
|
|
عوامی شکایات کی اپیلیں
|
|
278
|
|
8.
|
|
صفائی مہم
|
|
367
|
|
9.
|
|
خالی جگہ 
|
|
4659
|
|
10.
|
|
ریکارڈ مینجمنٹ - فزیکل فائلز کا جائزہ لیا گیا۔
|
|
3422
|
|
11.
|
|
گھاس ڈالا
|
|
2506
دیہی ترقیات کی وزارت
دیہی ترقیات، زراعت اور کسانوں کی فلاح وبہبود نیز پنچایتی راج کے مرکزی وزیر جناب نریندر سنگھ تومر نے سینٹرل امپلائمنٹ گارنٹی کونسل کی 21ویں میٹنگ کی صدارت کی
جناب نریندر سنگھ تومر نے اس بات پر زور دیا کہ حکومت نے پانی کے تحفظ /آب پاشی اور افرادی اثاثوں کی تشکیل کو ترجیح دی ہے جس سے ایم جی نریگا کے تحت زرعی شعبے کو فائدہ ہوگا
مالی سال 2020-21 کے لیے ایم جی نریگا کے تحت اب تک کی سب سے بڑی رقم 61500 کروڑ روپئےمختص کیے گئے ہیں اس پروگرام کے لیے آتم نربھر بھارت ابھیان کے تحت مزید 40000 کروڑ روپئے کی گنجائش رکھی گئی ہے تاکہ کووڈ-19 سے پیدا شدہ مشکل حالات میں روزگار فراہم کیا جاسکے
نئی دہلی،2 جون، 2020، مہاتما گاندھی نیشنل رورل امپلائمنٹ گارنٹی ایکٹ  2005 کی دفعہ 10 کے تحت قائم کردہ سینٹرل امپلائمنٹ گارنٹی کونسل کی 21ویں میٹنگ 2 جون 2020 کو دیہی ترقیات، زراعت اور کسانوں کی فلاح وبہبود نیز پنچایتی راج کے مرکزی وزیر جناب نریندر سنگھ تومر کی صدارت میں ویڈیو کانفرنسنگ کے ذریعے منعقد ہوئی۔
میٹنگ میں شرکت کرنے والوں سے خطاب کرتے ہوئے جناب نریندر سنگھ تومر نے کہا کہ مہاتما گاندھی نریگا روزگار فراہم کرنے والی سب سے بڑی اسکیموں میں سے ایک ہے جو دیہی علاقوں میں متبادل روزگار فراہم کرتی ہے۔اس پروگرام میں 261 قابل اجازت کام شامل ہیں جن میں سے 164 قسم کے کاموں کا تعلق زراعت اور متعلقہ سرگرمیوں سے ہے۔ حکومت نے انفرادی اثاثوں اور پانی کے تحفظ / آب پاشی کے بارے میں اثاثوں کی تشکیل کو ترجیح دی ہے جس سے زرعی سیکٹر کو فائدہ ہوگا۔
شفافیت اور جوابدہی کے حصول کے لیے حکومت نے 100 فیصد اجرتیں مہاتما گاندھی نریگا کارکنوں کے بینک کھاتوں میں جمع کرنے کے لیے ہر ممکن قدم اٹھایا ہے اور اس کے نتیجے میں کام کے سماجی آڈٹ پر زور دیا ہے۔ مالی سال 2020-21 کے لیے 61500 کروڑ روپئے مختص کیے گئے ہیں جو اب تک کی سب بڑی رقم ہے۔ اس کے علاوہ آتم نربھر بھارت ابھیان کے تحت فاضل 40000 کروڑ روپئے کا انتظام کیا گیا ہے تاکہ کووڈ-19 کی وجہ سے پیدا ہونے والی مشکل صورت حال میں ضرورت مند کارکنوں کو روزگار فراہم کیا جاسکے۔ اس پروگرام کے تحت ریاستوں / مرکزکے زیر انتظام علاقوں کے لیے 28000 کروڑ روپئے کی رقم پہلے ہی جاری کی جاچکی ہے۔
دیہی ترقیات کی وزیر مملکت سادھوی نرنجن جیوتی نے اس مشکل وقت میں دیہی لوگوں کو روزگار فراہم کرنے کی خاطر مہاتما گاندھی نریگا کے تحت کیے گئے اچھے کاموں کو اجاگر کیا۔ انھوں نے اس اسکیم کے تحت مزید آب پاشی اور پانی کے تحفظ سے متعلق سرگرمیوں پر زور دیا تاکہ کسانوں کو فائدہ حاصل ہو۔
میٹنگ کے دوران شرکت کرنے والے تمام ممبروں نے اسکیم کو بہتر بنان کی خاطر قیمتی مشورے دیئے۔جناب نریندر سنگھ تومر نے یقین دلایا کہ قانون کے دائرہ کار کے تحت ان تمام مشوروں پر غور کیا جائے گا۔
آبی وسائل، دریائی ترقیات اور گنگا احیاء کی وزارت
گڈکری نے عہدیداروں کو یمنا ایکشن پلان کے پروجیکٹوں میں تیزی لانے کی ہدایت دی
نئی دہلی،25/دسمبر۔ آبی وسائل، دریا کی ترقی اور گنگا کے احیاء کے مرکزی وزیر جناب نتن گڈکری نے دلّی جل بورڈ کے سینئر عہدیداروں کو ہدایت دی ہے کہ وہ یمنا ایکشن پلان -3 کے پروجیکٹوں میں تیزی لائیں۔ انھوں نے یہ بات کل نئی دہلی میں جائزہ میٹنگ کی صدارت کرتے ہوئے کہی۔ اس میٹنگ میں دہلی کے وزیر اعلیٰ اروند کیجریوال، آبی وسائل، دریا کی ترقی اور گنگا کے احیا کے مرکزی وزیر مملکت ڈاکٹر ستیہ پال سنگھ کے علاوہ تمام ٹھیکیدار، مشیر اور دلّی جل بورڈ اور این ایم سی جی کے سینئر عہدیدار موجود تھے۔
گنگا کی صفائی کے قوم مشن  نے یمنا ایکشن پلان-3  میں آٹھ پیکیج کی منظوری دی ہے، جن کی لاگت تقریباً 1656 کروڑ روپئے ہے۔ ان میں کونڈلی کے چار پروجیکٹ ، رٹھالہ کے 3 پروجیکٹ ، اور اوکھلا، کونڈلی اور رٹھالہ پروجیکٹوں میں 564 ایم ایل ڈی، ایس ٹی پی پروجیکٹوں کی تعمیر اور ٹرنک سیور اور رائزنگ مین کی بازآبادکاری شامل ہے۔ چار پیکیجوں، کے-1، کے-2، آر-1 اے اور آر-2 کے لئے ٹھیکے دیے جاچکے ہیں، جبکہ کے-3، کے-4 اور آر-1بی کے لئے ٹینڈر آخری مرحلوں میں ہیں، جن میں اوکھلا ایس ٹی پی کے لئے ابھی بولی وصول نہیں ہوئی ہے۔
جناب گڈکری نے ان پروجیکٹوں میں سست پیش رفت پر عدم اطمینان کا اظہار کیا۔ انھوں نے کہا کہ ٹھیکے دینے اور ورک آرڈر جاری کرنے سے پہلے سروے، ٹینڈر کا عمل، آبادی کا سروے، زمین کی تحویل وغیرہ جیسے تمام ضابطے مکمل کرلینے چاہئیں۔ انھوں نے کہا کہ مرکز ہر ممکن مدد دینے کے لئے تیار ہے، لیکن ڈی جے بی کو اپنے کام میں تیزی لانے کی ضرورت ہے۔ دہلی کے وزیر اعلیٰ اروند کیجریوال اور ڈی جے بی کے سینئر عہدیداروں نے یقین دلایا کہ پچھلے تین ماہ کے دوران پروجیکٹوں کو دینے میں کافی پیش رفت ہوئی ہے اور وہ ان پروجیکٹوں کو وقت سے پہلے مکمل کرنے کے لئے سنجیدہ کوششیں کریں گے۔
کارونیشن پلر اور انٹرسیپشن سیور پروجیکٹ میں 318 ایم ایل ڈی  ایس ٹی پی کی تعمیر کا جائزہ بھی لیا گیا۔ کارونیشن پلر پر ایس ٹی پی کی تکمیل کا وقت ستمبر 2019 تک ہے، جب کہ انٹرسیپشن سیور پروجیکٹ کا کام دسمبر 2018 تک مکمل ہوجائے گا۔ میٹنگ میں یہ فیصلہ کیا گیا کہ نہر سے نکلی ہوئی گاد اور مٹی کو این ایچ اے آئی کی سڑکوں میں استعمال کیا جاسکتا ہے اور ان نالوں کے لئے جو جمنا کو آلودہ کررہے ہیں، ہریانہ اور اترپردیش کے عہدیداروں کے ساتھ میٹنگ کی جانی چاہئے۔
جائزہ میٹنگ اس قرارداد کے ساتھ ختم ہوئی کہ تمام جاری پروجیکٹوں کو وقت سے پہلے مکمل کرلینے کے لئے کام میں تیزی لائی جائے تاکہ دہلی کی شہ رگ جمنا صحت مند اور صاف ستھری ہوسکے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م ر(
U-2770
(Visitor Counter : 49
جل شکتی وزارت
سرگرم گاؤوں کے سرپنچوں، اساتذہ، نرسوں، کسانوں، ماہی گیروں کو یوم آزادی کی تقریبات میں شرکت کے لیے مدعو کیا گیا
مہاراشٹر کے ہر گھر جل یوجنا کے مزدور، خصوصی مہمانوں کے طور پر لال قلعہ میں یوم آزادی کی تقریبات کا مشاہدہ کریں گے
اس سال 15 اگست کو لال قلعہ پر ہندوستان کے وزیر اعظم کی طرف سے یوم آزادی پر پرچم کشائی کی تقریب میں پورے ہندوستان سے تقریباً 1800 خصوصی مہمان شرکت کریں گے۔
چوں کہ ہندوستان کی آزادی کے 75 سال مکمل ہورہے ہیں، سرگرم گاؤوں  کے سرپنچ، اساتذہ، نرسیں، کسان، ماہی گیر، شرم یوگی جنہوں نے نئی دہلی میں سینٹرل وِستا پروجیکٹ کی تعمیر میں مدد کی، کھادی سیکٹر کے کارکنان، قومی ایوارڈ یافتہ اسکول کے اساتذہ، بارڈر روڈز آرگنائزیشن کے کارکنان اور وہ لوگ جنہوں نے ملک کے مختلف حصوں میں نافذ کئے گئے امرت سروور پروجیکٹوں اور ہر گھر جل یوجنا پروجیکٹوں کے لئے مدد کی اور کام کیا، انہیں اس سال نئی دہلی میں یوم آزادی کی تقریبات میں شرکت کے لئے اپنی شریک حیات کے ساتھ مدعو کیا گیا ہے۔
مہاراشٹر سے تعلق رکھنے والے ہر گھر جل یوجنا کے تین کارکنان 15 اگست 2023 کو دہلی کے تاریخی لال قلعہ میں یوم آزادی کی تقریبات میں بطور مہمان خصوصی شرکت کریں گے۔ ایسے پچاس کارکنان اپنے اہل خانہ کے ساتھ ان تقریباً 1800 افراد میں شامل ہیں جنہیں لال قلعہ سے وزیر اعظم نریندر مودی کا قوم سے خطاب سننے کے لیے مدعو کیا گیا ہے۔ ہندوستان بھر میں زندگی کے تمام شعبوں سے تعلق رکھنے والے لوگوں کو مدعو کرنے اور تقریبات کا حصہ بننے کی پہل حکومت نے ’جن بھاگیداری‘ کے اپنے وژن کے مطابق کی ہے۔
تقریبات دیکھنے کے لیے مدعو کیے گئے 50 کارکنوں میں سے تین کا تعلق مہاراشٹر سے ہے۔ چندر کلا میشرم، جو چندر پور ضلع کے لکھا پور سے تعلق رکھتی ہیں، نے اس اقدام کی تعریف کرتے ہوئے کہا کہ وہ اور ان کے شوہر کو دہلی واقع لال قلعہ میں یوم آزادی کی تقریب کے لیے مدعو کیے جانے پر بہت خوش ہیں۔
ہر گھر جل یوجنا کے بارے میں بات کرتے ہوئے انہوں نے کہا کہ لکھاپور میں 300 سے زیادہ خاندان رہ رہے ہیں۔ ہر گھر جل یوجنا سے پہلے گاؤں میں پانی کی کمی تھی۔ ہر گھر جل یوجنا نے پانی کے مسئلے کو حل کرنے میں مدد کی ہے اور گاؤں میں 148 مستقل پانی کی پائپ لائنیں فراہم کی ہیں۔ اس سے گاؤں میں معیار زندگی کو بہتر بنانے میں مدد ملی ہے۔
مہاراشٹر کے ایک اور مہمان خصوصی، پرکاش نامدیو منگوانکر، جو کولہاپور ضلع کے بھدر گڑھ کے گرام پنچایت بھاٹی واڑے کے پانی کی فراہمی اور صفائی کمیٹی کے رکن ہیں، نے کہا، ’’مجھے خوشی ہے کہ دہلی کے لال قلعہ میں ہونے والی تقریبات کا مشاہدہ کرنے کے لیے مجھے منتخب کیا گیا ہے۔ یوم آزادی کے موقع پر میں وزیر اعظم اور حکومت کا شکر گزار ہوں کہ انہوں نے مجھے اس تقریب کا حصہ بنایا۔
اپنے گاؤں میں اسکیم کے نفاذ کی وضاحت کرتے ہوئے، انہوں نے کہا، ’’میرا گاؤں ہر گھر جل یوجنا کا بہترین فائدہ اٹھانے والا گاؤں ہے۔ اس اسکیم کے ذریعے دریا کے کنارے ایک ’انفلٹریشن گیلری‘ بنائی گئی جس سے گاؤں کے تمام گھرانوں کو پانی کا ذخیرہ کرنے اور سال بھر نل کے پانی کی فراہمی ممکن ہوئی۔ آج ہمارے گاؤں کے تمام گھروں میں ذاتی نلکے ہیں اور ہر فرد کو 55 لیٹر صاف ستھرا پانی فراہم کیا جاتا ہے۔
سوشل میڈیا پر ہمیں فالو کریں:
…………………………

U.No. 8234
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
الیکٹرانکس اور اطلاعات تکنالوجی کی وزارت
ڈجیٹل میڈیا سے متعلق ضابطہ
الیکٹرانکس اور اطلاعاتی تکنالوجی کے وزیر مملکت جناب راجیو چندر شیکھر کے ذریعہ آج راجیہ سبھا میں ایک تحریری جواب میں یہ اطلاع فراہم کی گئی کہ انٹرنیٹ کو کھلا، محفوظ اور قابل اعتماد اور جوابدہ بنانے کے ساتھ ساتھ سوشل میڈیا انٹرمیڈئیریز سمیت دیگر انٹرمیڈئیریز کو ضابطہ کے تحت لانے کے لیے ، اطلاعاتی تکنالوجی ایکٹ 2000 کےذریعہ تفویض کردہ اختیارات کا استعمال کرتے ہوئے مرکزی حکومت نے اطلاعاتی تکنالوجی  قواعد، 2021 وضع کیے۔ یہ قواعد بچولیوں پر مخصوص ذمہ داری عائد کرتے ہیں تاکہ وہ احتیاط برتیں۔ اگروہ احتیاط برتنے میں ناکام ہوتے ہیں تو انہیں قانون کے تحت فریق ثالث کی معلومات یا ڈاٹا یا کمیونی کیشن لنک کے لیے ان کی ذمہ داری سے مزید مستثنیٰ نہیں رکھا جائے گا۔اس طرح کی احتیاط میں مندرجہ ذیل چیزیں شامل ہیں:
معقول انتظامات کرنے کے لیے مذکورہ قواعد کے بارے میں یوزرس کو آگاہ کیا جائے تاکہ وہ ایسی کوئی بھی معلومات اپنے پاس نہ رکھیں، ظاہر نہ کریں، اپ لوڈ نہ کریں، اس میں ترمیم نہ کریں، شائع نہ کریں، منتقل نہ کریں، جمع نہ کریں، اپ ڈیٹ یا دوسروں کے ساتھ شیئر نہ کریں، بچولیہ پلیٹ فارم پر ڈجیٹل میڈیا کے ذریعہ شائع شدہ معلومات یا دیگر یوزرس کے ذریعہ اس پر ساجھا کی گئی اس طرح کی معلومات کو شائع نہ کریں جو بھارت کے اتحاد، سالمیت، دفاع سلامتی یا خودمختاری ، پبلک آرڈر کے لیے خطرہ پیدا کرتی ہو ، تفتیش سے بچتی ہو ، یا کسی بھی قانون کی خلاف ورزی کرتی ہو۔
عدالت کی جانب سے حکم کی صورت میں حقیقی معلومات حاصل ہونے یا آئی آئی ٹی ایکٹ کی دفعات کے تحت حکومت کی جانب سے مطلع کیے جانے پر، ایسی کوئی بھی معلومات اپنے پاس نہ رکھیں، جمع نہ کریں یا شائع نہ کریں، بچولیہ پلیٹ فارم پر ڈجیٹل میڈیا کے ذریعہ شائع شدہ معلومات یا دیگر یوزرس کے ذریعہ اس پر ساجھا کی گئی اس طرح کی معلومات کو شائع نہ کریں جو غیر قانونی ہو، بھارت کی خودمختاری اور سالمیت، ملک کی سلامتی ، پبلک آرڈر، توہین عدالت کی مرتکب ہو، وغیرہ۔
قانونی طور پر مجاز حکومتی ایجنسی کی جانب سے ایک آرڈر موصول ہونے پر قانون کے تحت بچاؤ، پتہ لگانے، تفتیش ، استغاثہ ، یا سائبر سلامتی سے متعلق واقعات کے سلسلے میں تعاون فراہم کرایا جائے ۔
شکایات کے ازالے سے متعلق نظام موجود ہو، اور شکایت درج کرانے کے 72 گھنٹوں کے اندر قانون کی خلاف ورزی سے متعلق شکایات کا ازالہ ہو ۔
اگر انٹرمیڈیئری کے ایک غیر معمولی سوشل میڈیا انٹرمیڈیئری ہو ، تو اس صورت میں چیف کمپلائنس آفیسر کی تقرری، قانون نافذ کرنے والی ایجنسیوں کے ساتھ شراکت داری میں چوبیسوں گھنٹے ساتوں دن کے لیے ایک نوڈل رابطہ کار، اور ماہانہ کمپلائنس رپورٹ شائع کرنے والے ایک ریزیڈینٹ گریوانس آفیسر کی تقرری کی شکل میں اضافی اقدامات کیے جائیں۔
ڈجیٹل میڈیا کو ضابطہ کے تحت لانے کی غرض سے علیحدہ قانون بنانے کی کوئی تجویز فی الحال حکومت کے زیر غور نہیں ہے۔
سائنس اور ٹیکنالوجی کی وزارت
ماہرین نے پائیدارترقی میں معاؤنت کے لئے ارضیاتی محل وقوع سے متعلق
معلومات کی اہمیت کے بارے میں تبادلۂ خیال کیا
ماہرین نے اقوام متحدہ کی دوسری عالمی ارضیاتی محل وقوع انفارمیشن کانگریس  میں اس بارے میں تبادلۂ خیال کیاکہ عام لوگوں کو ارضیاتی محل وقوع سے متعلق معلومات فراہم کرنا ، پائیدارترقی میں معاؤنت اورمعاشرے اورسماج کی فلاح وبہبود کے لئے کتنی اہمیت کی حامل ہے ، اوراس کے ساتھ ساتھ ڈجیٹل کایاپلٹ اورٹیکنولوجی میں ترقی لاکر ماحولیاتی اورآب وہوا کی تبدیلی سے متعلق چنوتیوں سے نمٹنے کی بھی کتنی ضرورت ہے۔
یو این ڈبلیو جی آئی سی کے مکمل اجلاس میں برطانیہ کے آرڈی ننس سروے کے چیف جیواسپیشل افسرجناب ڈیوڈ ہنڈزسن نے اس بات کو وضاحت سے بیان کیاکہ ارضیاتی محل وقوع سے متعلق ٹیکنولوجیز کو کس طرح سے زمین کی سطح پردرجہ ٔحرارت اورگرمی کے اثرات کی نمونہ سازی کی غرض سے استعمال کیاجارہاہے ۔
جناب ڈیوڈ ہینڈرسن نے مزید کہاکہ ہم ان ٹیکنولوجیزکو اپنے ماحول اورآب وہوا میں تبدیلی کی مقدار، اورمعیارکا تعین کرنےاوران کے اثرات کے اظہار میں مدد کے لئے استعمال کررہے ہیں ۔ اس کے علاوہ انھیں تین قسم کے اثرات –آبادی کے ساتھ ساتھ بنیادی ڈھانچہ پرخطرات اورآلودگی سے پاک سرسبزمحل وقوع کاوژن پیش کرکے ان کی نشاندہی کرنے کی غرض سے بھی ان ٹیکنولوجیز کا استعمال کررہے ہیں
بیلجیئم کی نقشہ سازی سے متعلق قومی ایجنسی ، نیشنل جیوگرافک انسٹی ٹیوٹ کی منتظم اعلیٰ محترمہ انگرڈ وانڈین برگھے نے خلاء کے تناظر سے پائیدار ترقی پرغورکرنے کی اہمیت کواجاگرکیا۔ انھوں نے کہاکہ اس سے ایک بہت دلچسپ بصیرت حاصل ہوتی ہے۔
کوشلیہ اسکول آف پبلک پالیسی کے ڈین سیداکرالدین نے نیویگیشن یعنی تعین راہ کے ایک آلہ کے طورپر جی پی ایس کے بارے میں بات کرتے ہوئے کہا:‘‘ جی پی ایس کی بدولت ایندھن کے استعمال میں 15تا 20فیصدتک کمی کرنے میں مددملی ہے ۔ ہم سب اسے اس بات پرغورکئے بغیراستعمال کررہے ہیں کہ ہماری انفرادی کوششیں دنیا بھر کے لئے کی جارہی ہیں ۔’’
سابق صدرنے اس بات کو بھی اجاگرکیاکہ یہ محض ایک ارضیاتی محل وقوع طریق کارہے ، جسے ہم سب استعمال کرتے ہیں اس بڑی بات سے قطع نظر کہ ہم کتنازیادہ تعاون کررہے ہیں۔ ’’دنیا میں ایسی کوئی دیگرواحد ٹیکنولوجی نہیں ہے جس سے ہمیں ایندھن کی کھپت کو بہتربنانے میں اس سے زیادہ مدد مل سکے ۔’’
ایتھوپیا کی پہلی مصنوعی ذہانت اور روبوٹکس لیب ، ‘‘اینی ون کین کوڈ’’ کے سی ای او بیت اللحم ڈیسی نے کہاکہ ایتھوپیا جیسے ترقی پذیرملک کے لئے ، ضروری اسکل - سیٹ کے ساتھ انسانی وسائل سے لیس ہونے کی بہت اہمیت ہے ۔ کیونکہ بالآخرایسے لوگ ہیں جو جدت طرازی ، اختراع اورٹیک کی بنیاد میں کام کررہے ہیں ۔’’
انھو ں نے اس بات کو بھی اجاگرکیاکہ جلد شروعات کرنے ، بچوں اور یونیورسٹیوں کے ساتھ شروعات کرنے اورسرکاری اورغیرسرکاری اداروں اوران کے ساتھ نجی اداروں کے درمیان تال میل پیداکرنے کی بھی بہت زیادہ اہمیت ہے ۔
اس پانچ روزہ کانفرنس کاانعقاد ، عالمی ارضیاتی محل وقوع سے متعلق معلومات کے بندوبست کے بارے میں اقوام متحدہ کے ماہرین کی کمیٹی کے زیراہتمام اورسائنس اورٹیکنولوجی کے محکمے  کی میزبانی میں ہورہاہے ۔ اس کانفرنس کا موضوع ہے :‘‘ارضیات کے موافق عالمی گاؤں :کوئی بھی محروم نہیں رہنا چاہیئے ۔’’ دوسری یو این ڈبلیو جی آئی سی ۔2022 سے ارضیاتی محل وقوع سے متعلق معلومات کے مربوط بنیادی ڈھانچہ اورعلم اورمعلومات پرمبنی خدمات کی اہمیت کی عکاسی ہوتی ہے ، تاکہ دیرپا اورپائیدار ترقیاتی اہداف کے نفاذ اورنگرانی کے عمل میں معاؤنت کی جاسکے ۔
وزارتِ تعلیم
وزیر تعلیم نے علی گڑھ مسلم یونیورسٹی کے جوہر لعل نہرو میڈیکل کالج  کے ایگزام سینٹر کا ورچوول طورپر افتتاح کیا
نئی دہلی ،27اگست2020: وزیر تعلیم جناب رمیش پوکھریال ‘نشنک’نے ویڈیو کانفرنسنگ پلیٹ فارم کے ذریعے علی گڑھ مسلم یونیورسٹی کے جواہر لعل نہرو میڈیکل کالج کے ایگزامینیشن سینٹر کا افتتاح کیا۔ یہ ایگزامینیشن سینٹر حکومت کے ذریعے عطا کردہ تین کروڑ روپے کی مالی مدد سے تعمیر کیا گیا ہے۔
اس موقع پر بولتے ہوئے مرکزی وزیر نے کہا کہ آج جبکہ پوری دنیا کووڈ-19 کی وجہ سے غیر متوقع صورتحال سے دو چار ہے، خاص کر تعلیم و تدریس کےشعبے میں ، ایسے میں حکومت اس بات کے لئے کمربستہ ہے کہ ہمارے تعلیمی مراکز اور طلباء پر اس کا کوئی اثر نہ ہو۔ انہوں نے کہا کہ علی گڑھ مسلم یونیور سٹی نے جنگ آزادی میں اہم رول ادا کیا اور یہاں پر آج بھی حب الوطنی کا جذبہ برقرار ہے۔اس کی شاندار تعلیمی کارکردگی اسے بیش قیمتی قومی اثاثہ بناتی ہے۔اس کا میڈیکل کالج ایسے وقت میں روشنی کی ایک کرن ہے، جب ملک کووڈ -19 وباء میں مبتلا ہے۔ انہوں نے اے ایم یو کے وائس چانسلر کو مبارکباد دی کہ وہ کورونا وائرس کے سبب پیدا ہونے والی ناہموار صورتحال کے باوجود مسلسل مثبت تبدیلی کے ذریعے ہمہ گیر ترقی کو یقینی بنارہے ہیں۔
وزیر تعلیم نے امید ظاہر کی کہ یہ یونیورسٹی بے شمار ترقی کرے گی اور نئی بلندیوں کو سر کرے گی اور عالمی سطح پر علم ، سائنس اور ٹیکنالوجی کی ایجادات کے ذریعے ایک ماڈل یونیورسٹی بن کر ابھرے گی۔ وزیر موصوف نے کہا کہ یونیورسٹی کے اساتذہ کورونا کے سپاہی ہیں، جو نوجوانوں کی مدد کررہے ہیں کہ وہ ان مشکل حالات میں بھی اپنی تعلیم پر توجہ دیں۔
جناب پوکھریال نے کہا کہ ایگزامینیشن سینٹر کے افتتاح سے جے این ایم سی کا طویل مدتی مسئلہ اب ختم ہوگیا ہے اور مجھے یقین ہے کہ اس ادارے کے میڈیکل اسٹوڈنٹ آسمان کی بلندیوں کو چھوئیں گے اور ملک کاسر بلند کریں گے۔انہوں نے مزید کہا کہ جے این ایم سی اور اے ایم یو میں نئی قومی پالیسی کے تحت ملک کے اندر جس ورلڈ کلاس تعلیم کا تصور کیا گیا ہے، اس کے مطابق ہندوستان کو گلوبل نالج پاور بنانے کی صلاحیت موجود ہے۔
وزارت دفاع
سکریٹری دفاع نے اتار چڑھاؤ، غیر یقینی، پیچیدہ اور مبہم ماحول سے نمٹنے کے لیے جدید طریقوں پر زور دیا
چار روزہ انڈو پیسفک ملٹری ہیلتھ ایکسچینج کانفرنس اختتام پذیر
چار روزہ انڈو پیسیفک ملٹری ہیلتھ ایکسچینج کانفرنس، جس کی مشترکہ میزبانی مسلح افواج طبی خدمات  اور یو ایس انڈو پیسیفک کمانڈ نے کی، 10 مارچ 2022 کو سیکرٹری دفاع ڈاکٹر اجے کمار کےاختتامی خطاب کے ساتھ ہوئی۔ ورچوئل موڈ کی بندشوں کے باوجود کامیابی کے ساتھ کانفرنس کے انعقاد پر اے ایف ایم ایس اور یو ایس آئی این ڈی او پی اے سی او ایم کو مبارکباد دیتے ہوئے، انہوں نے انتہائی مشکل حالات میں صحت کی دیکھ بھال فراہم کرنے میں ایک با خبر ماہر طب وصحت کی طرف سے ادا کیے گئے اہم کردار کی نشاندہی کی۔
کانفرنس کا موضوع تھا ‘ایک غیر مستحکم، غیر یقینی، پیچیدہ اور مبہم دنیا میں فوجی حفظان صحت’ فوجی علاج و معالجہ میں تعاون اور جوائنٹ مین شپ کو بڑھانے کے لیے منعقد کی گئی اس کانفرنس کا عملی طور پر 07 مارچ 2022 کو وزیر دفاع جناب راج ناتھ سنگھ نے افتتاح کیا تھا۔ مندوبین نے چار دنوں میں آپریشنل/جنگی طبی دیکھ بھال، مدارینی طریقہ علاج ، فیلڈ سرجری، فیلڈ اینستھیزیا، ہوا بازی اور میرین میڈیسن کی ہنگامی صورتحال سمیت کئی اہم موضوعات پر تبادلہ خیال کیا۔ 38 سے زیادہ ممالک کے 600 سے زیادہ ہندوستانی اور غیر ملکی مندوبین نے کانفرنس میں شرکت کی۔
مسلسل تحقیق اور تربیت کے ذریعے تمام شعبوں میں تازہ ترین صورتحال سے آگاہ رہنے کی ضرورت پر زور دیتے ہوئے، سیکرٹری دفاع نے وی یو سی اے دنیا میں مختلف موضوعات جیسے آپریشنل اور جنگی طبی نگہداشت، عالمی پیمانے پر صحت کی حفاظت، کووڈ-19 کے چیلنجوں، فوجی آفات سے نمٹنے کی مشقوں اور تحقیق اور اختراع کے لیے آئی پی ایم ایچ ای کی تعریف کی۔ انہوں نے امید ظاہر کی کہ کانفرنس کے دوران حاصل ہونے والی معلومات تمام اسٹیک ہولڈرز کو اپنی ہنگامی صورتحال کی بہتر منصوبہ بندی کرنے اور وی یو سی اے ماحول سے نمٹنے کے لیے اختراعی طریقوں کو متعارف کرانے میں مدد فراہم کرے گی۔ ڈاکٹر اجے کمار نے اس مقصد کو حاصل کرنے کے لیے آئی پی ایم ایچ ای کو ہندوستان کے مکمل تعاون کا یقین دلایا جبکہ مشترکہ اور بامعنی تعلیم کے لیے ایک عالمی پلیٹ فارم فراہم کرنے اور فوجی ادویات، انسانی امداد اور آفات سے بچاؤ سے متعلق عصری معینہ وقت والے متعلقہ مسائل کو حل کرنے کے لیے اس کی تعریف کی۔
ڈاکٹر اجے کمار نے کہا، جنگوں اور تنازعات کے دوران حفظان صحت سے وابستہ ان پیشہ ور افراد کی طرف سے جنگی ہلاکتوں کا اندازہ اور ان سے نمٹنے کا نہ صرف فرد پر، بلکہ یونٹ کے فوجیوں اور بڑے پیمانے پر قوم کی اخلاقی جرات پر بھی طویل مدتی اثر پڑتا ہے۔ انہوں نے مزید کہا۔ ‘‘طبی خدمات فوج کا ایک اہم معاون بازو ہے جو امن اور جنگ کے دوران شاندار خدمات فراہم کرتا ہے۔ انہیں فوجی اہلکاروں اور ان کے خاندانوں کو احتیاطی، علاج اور بحالی کے عمل سے متعلق طبی دیکھ بھال فراہم کرنے کی سب سے اہم ذمہ داری سونپی گئی ہے،’’
کانفرنس کے آخری دن ہندوستانی اور امریکی ماہرین کے درمیان وی یو سی اے دنیا میں طب کی مشق میں معالجاتی ذہانت کے مقابلے مصنوعی ذہانت کے کردار پر بات چیت ہوئی۔ امریکہ سے تعلق رکھنے والے ڈاکٹر کیون موڈجراد، جن کی ٹیم نے نینو پارٹیکل ٹیکنالوجی پر مبنی ایک بہترین ایس اے آر ایس- سی او- 2 ویکسین تیار کی، سامعین سے متعدی بیماریوں کے ردعمل اور مستقبل میں وبائی امراض کے انتظام کے مختلف پہلوؤں پر خطاب کیا۔
ہندوستان، امریکہ اور انڈونیشیا کے منتخب محققین کو بین الاقوامی پلیٹ فارم پر اپنے بہترین سائنسی مقالے پیش کرنے کا موقع دیا گیا اور سائنیٹفک کمیٹی کے ذریعہ پوسٹرز، پلیٹ فارم اور تحقیقی اختراعات کے مختلف زمروں میں ایوارڈز کا اعلان کیا گیا۔
وزارت آیوش
کووڈ-19 کی علامات والے مریضوں کا علاج کرنے کے لئے حکومت نے آیوش سسٹم کے تحت مؤثر ادویات کی نشاندہی کرنے کا قدم اٹھایا ہے
نئی دہلی 23 جولائی 2021: وزارت آیوش نے ایک بین انضباطی آیوش آر اینڈ ڈی ٹاسک فورس تشکیل دی ہے۔ اس میں انڈین کونسل آف میڈیکل ریسرچ  ، شعبہ بایوٹیکنالوجی  ، کونسل آف سائنسی اینڈ انڈسٹریل ریسرچ  ، آل انڈیا انسٹی ٹیوٹ آف میڈیکل سائنس  اور آیوش انسٹی ٹیوشن کو نمائندگی دی گئی ہے۔ بین انضباطی آیوش آر اینڈ ڈی ٹاسک فورس نے بیماری کو روکنے کےامتناعی مطالعات کے لئے طبی تحقیقی پروٹوکول تیار اور ڈیزائن کیا ہے۔ یہ فورس ملک بھر میں مختلف تنظیموں کے اعلی حیثیت کے ماہرین کے مکمل جائزہ اور مشاورتی عمل کے ذریعے کووڈ 19 مثبت معاملات میں مداخلت کرے گی۔ اس کا مقصد اشواگندھا ، یشتی مدھو ، گڈوچی + پپلی اور متعدد جڑی بوٹیوں کی ایک تشکیل  کا مطالعہ کرنا ہے۔ مختلف تحقیقی تنظیموں اور قومی تحقیقی اداروں کے تحت ملک کے 152 مراکز میں 126 مطالعات جاری ہیں جس کا مقصد کووڈ 19 کے علامات کے مریضوں کا علاج کرنے کے لئے موثر دوا کی نشاندہی کرنا ہے۔
حکومت ہند نے "کووڈ 19 کے انتظام کے لئے آیوروید اور یوگا پر مبنی نیشنل کلینیکل مینجمنٹ پروٹوکول" جاری کیا ہے۔ اسے متعدد ماہر کمیٹیوں کے اتفاق رائے سے نیشنل ٹاسک فورس کے ذریعہ تیار کیا ہے۔ اس کے علاوہ بالترتیب آیوروید ، سدھا ، یونانی طب اور ہومیوپیتھی پریکٹیشنروں کے ذریعہ کوویڈ ۔19 سے نمٹنے کے لئے مختلف رہنما خطوط اور مشورے جاری کئے گئے ہیں۔
آیورویدک سائنسز میں تحقیق کی سنٹرل کونسل  نے کووڈ 19 کے تعلق سے چار باہمی تعاون والے تحقیقی مطالعات کا آغاز کیا ہے۔ اس میں روایتی معیاری نگہداشت میں اضافے کے طور پر آیورویدک تشکیلات کو شامل کیا گیا ہے۔ مزید چار باہمی مطالعات میں بطور مخصوص علاج آیورویدک تشکیلات کو شامل رکھا گیا ہے۔ ان میں سے دو اسٹڈیز کی حیثیت روایتی معیاری نگہداشت کے طور پر کنٹرول آرم کی ہے اور باقی دو مطالعات کا تعلق مخصوص آیوروید مداخلت سے ہے۔
یہ معلومات آج وزیر مملکت برائے آیوش جناب مہندربھائی منجاپارا نے لوک سبھا میں ایک تحریری جواب میں فراہم کیں۔